معین اختر

معین اختر پاکستان ٹیلیوژن، اسٹیج اور فلم کے ایک مزاحیہ اداکار اور میزبان ہیں۔ اس کے علاوہ وہ بطور فلم ہدایت کار، پروڈیوسر، گلوکار اور مصنف کام کر چکے ہیں۔

سوانح

ابتدائی حالات 
پاکستان کے سب سے بڑے شہر کراچی سے تعلق رکھنے والے معین اختر نے پاکستان ٹیلی ویژن پر اپنے کام کا آغاز 6 ستمبر، 1966ء کو پاکستان کے پہلے یوم دفاع کی تقاریب کے لیے کیے گئے پروگرام سے کیا۔ جس کے بعد انہوں نے کئی ٹی وی ڈراموں، اسٹیج شوز میں کام کرنے کے بعد انور مقصود اور بشرہ انصاری کے ساتھ ٹیم بنا کر کئی معیاری پروگرام پیش کیے۔

نقالی کی صلاحیت کو اداکاری کا سب سے پہلا مرحلہ سمجھا جاتا ہے لیکن یہ اداکاری کی معراج نہیں ہے۔ یہ سبق معین اختر نے اپنے کیرئر کی ابتدا ہی میں سیکھ لیا تھا۔ چنانچہ نقالی کے فن میں ید طولٰی حاصل کرنے کے باوجود اس نے خود کو اس مہارت تک محدود نہیں رکھا بلکہ اس سے ایک قدم آگے جا کر اداکاری کے تخلیقی جوہر تک رسائی حاصل کی۔

انتقال 

مورخہ 22 اپریل 2011ء کو دل کا دورہ پڑنے سے کراچی میں انتقال کر گئے ۔

کا رہائے نمایاں 
انہوں نے کئی زبانوں میں مزاحیہ اداکاری کی ہے جن میں انگریزی، سندھی، پنجابی، میمن، پشتو، گجراتی اور بنگالی کے علاوہ کئی دیگر زبانیں شامل ہیں اور اردو میں انکا کام انکو بچے بڑے، ہر عمر کے لوگوں میں یکساں مقبول بناتا ہے۔ وہ اداکار لہری سے متاثر تھے ۔

ٹیلی وژن ڈرامے 

 روزی
 مرزا اور حمیدہ
 آخری گھنٹی
 ہیلو ہیلو
 انتظار فرمائیے
 مکان نمبر 47
 ہاف پلیٹ
 فیملی 93
 عید ٹرین
 بندر روڈ سے کیماڑی
 سچ مچ
 آنگن ٹیڑھا
 بے بی
 رفتہ رفتہ
 گم
 ڈالر مین
 لاؤ تو میرا اعمال نامہ
 ہریالے بنے
 سچ مچ پارٹ2
 سچ مچ کا الیکشن
 کچھ کچھ سچ مچ
 رانگ نمبر
 سچ مچ کی عید
 چار سو بیس
 نوکر کے آگے چاکر

اسٹیج ڈرامے 
 بڈھا گھر پہ ہے
 یس سر نو سر

میزبانی
 درج ذیل تقاریب میں معین اختر نے میزبانی کے فرائض سر انجام دیے :
 Silver Jubilee in 1983
 پی ٹی وی ایوارڈ شو
 اعزازی استقبالیہ برائے شاہ حسین(اردن)
 اعزازی استقبالیہ برائے وزیر اعظم گیمبیا دواؤد ال جوزی
 دعوت تقریب برائے صدر ضیاء الحق
 دعوت تقریب وزیر اعظم ذوالفقار علی بھٹو
 دعوت تقریب صدر جنرل یحیٰ خان
 دعوت تقریب صدر غلام اسحاق خان
 اعزازی استقبالیہ برائے مشہور اداکار دلیپ کمار
 صدر جنرل پرویز مشرف کے روبرو میزبانی کی اور ساتھ ہی ان کی بہترین نقالی بھی کی ۔

ٹی وی شو 
 ففٹی ففٹی PTV
 1970 الیکشن پروگرام
 شو شا PTV
 شو ٹائم PTV
 سٹوڈیو ڈھائی PTV
 اسٹوڈیو پونے تین PTV
 یس سر نو سر PTV
 معین اختر شو PTV
 چار بیس NTM
 لوز ٹاک ARY
 ایکسیوز می

فلم 
 تم سا نہيں دیکھا (1974) 
 مسٹر کے ٹو
 مسٹر تابعدار

گانے 
البم تیرا دل بھی یوں ہی تڑپے
 چھوڑ کر جانے والے
 چوٹ جگر پہ کھائی ہے
 رو رو کے دے رہا ہے
 تیرا دل بھی یوں ہی تڑپے
 درد ہی صرف دل کو ملا ہے
 دل رو رہا ہے
 ہوتے ہيں بے وفا

اعزازات 
انہیں ان کے کام کے اعتراف میں حکومت پاکستان کی طرف سے تمغا حسن کارکردگی اور ستارہ امتیاز سے نوازہ گیا ہے۔

تاثرات 
معین اختر نے اگرچہ کئی بار بھارت جا کر بھی اپنے فن کا مظاہرہ کیا اور اگر پاکستان اور بھارت کے تعلقات اچھے ہوتے تو شاید بمبئی اسٹیج کی دنیا بھی معین اختر کے سِحر سے نہ بچ سکتی لیکن بھارتی فنکاروں پر دھاک بٹھانے کے لیے معین اختر کو دوبئی کا راستہ مل گیا۔ جس کے ذریعے انہوں نے وہاں بھی اپنے فن کا مظاہرہ کیا ۔
معین اختر نے مشرق وسطٰی میں کئی بار شو منعقد کیے اور برِصغیر کے سب سے بڑے ادا کار دلیپ کمار تک کو اپنا فین بنا لیا۔ دلیپ کمار نے فاطمید فاؤنڈیشن کے لیے جب بھی بین الاقوامی شو منعقد کیے، میزبان کے طور پر معین اختر کو مدعو کیا اور معین اختر نے کسی معاوضے کی پروا کیے بغیر خون کے عطیات جمع کرنے والی اس انجمن کا خیراتی کام پوری دلجمعی سے کیا ۔
انڈيا میں اک شو میں رضا مراد نے معین اختر کے کام کو ان الفاظ میں سراہا کہ معین اختر اسٹیج کی دنیا میں ایسے ہی ہے جیسے عمران خان اور سنیل گواسکر کرکٹ کی دنیا میں اور دلیپ کمار فلم کی دنیا میں ۔

حوالہ جات 

1950ء کی پیدائشیں
2011ء کی وفیات
پاکستانی اداکار
پاکستانی سٹیج اداکار
پاکستانی فلمی گلوکار
پاکستانی مرد اسٹیج اداکار
پاکستانی مرد فلمی اداکار
پاکستانی مرد گلوکار
پاکستانی مرد ٹیلی ویژن اداکار
پاکستانی مزاحیہ اداکار
پاکستانی مسلم شخصیات
پاکستانی مصنفین
پاکستانی ٹیلی ویژن اداکار

ستارۂ امتیاز وصول کنندگان
کراچی کی شخصیات
کراچی کے مرد اداکار
تمغائے حسن کارکردگی وصول کنندگان
مہاجر شخصیات
اردو سنیما میں مرد اداکار
ہم ایوارڈز جیتنے والی شخصیات
پاکستانی گیم شو میزبان
پی ٹی وی اعزاز یافتہ
مسلم مرد مزاحیہ فنکار